คือมีเพศสัมพันธ์เมื่อวันที่8มีนาคม มีเพศสัมพันธ์โดยไม่ใส่ถุงยางในรอบเเรก เเตกนอก เเล้วคู่ร่วมเพศเค้าเอาซุกเข้าไปใหม่ เเต่ไม่นาน เเล้วไปล้างรอบที่2มีการป้องกันพอวันที่9มีนาตอนบ่ายได้กินยาคุมฉุกเฉินไป มันจะสามารถช่วยได้มั้ยในการไม่ให้ตั้งท้องอะค่ะ กินยาคุมไปแล้วยังทันหรือปล่า เเละมีอาการเจ็บท้องน้อย ปัสสาวะก็เจ็บ
สวัสดีค่ะ ยาคุมฉุกเฉินคือวิธีการคุมกำเนิดหลังมีเพศสัมพันธ์ไปแล้ว ควรรับประทานภายใน 72 ชั่วโมงหลังมีเพศสัมพันธ์จึงจะมีประสิทธิภาพสูงสุด นั่นคือประมาณ 85-95% อย่างไรก็ตามเป็นวิธีการที่ไม่แนะนำให้ทำหากไม่จำเป็นจริงๆเนื่องจากประสิทธิภาพต่ำเทียบกับวิธีการคุมกำเนิดแบบอื่นและมีผลข้างเคียงได้มากเช่น คลื่นไส้ อาเจียน เลือดออกผิดปกติจากช่องคลอด หรือทำให้ประจำเดือนคลาดเคลื่อนอาการเจ็บท้องน้อยและปัสสาวะแสบขัดนั้นอาจเกิดจากกระเพาะปัสสาวะอักเสบ หรือกรวยไตอักเสบ หรือเป็นแค่ผลจากการเสียดสีหลังมีเพศสัมพันธ์ซึ่งควรทุเลาไปได้เอง แนะนำว่าควรไปพบแพทย์เพื่อตรวจปัสสาวะว่ามีกระเพาะปัสสาวะติดเชื้อและต้องได้ยาฆ่าเชื้อมารับประทาน 3-5 วันร่วมด้วยหรือไม่การดูแลตัวเองเบื้องต้น งดการมีเพศสัมพันธ์ ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการเจ็บท้องน้อยได้ และสังเกตประจำเดือนตัวเองในรอบถัดไปว่ามาตามปกติหรือไม่ หากจะมีเพศสัมพันธ์ควรใช้วิธีอื่นเช่นถุงยางอนามัย หรือยาคุมกำเนิดแบบแผง แบบฉีดหรือแบบฝังจะดีกว่าค่ะหากมีอาการปวดท้องน้อยมาก ปัสสาวะมีเลือดปน เลือดออกผิดปกติจากช่องคลอด ควรไปพบแพทย์เพื่อตรวจเพิ่มเติมค่ะ